
CONSILIUL JUDEŢEAN
                              
                                                                            
HOTĂRÂRE
privind aprobarea dezlipirii unui imobil situat în municipiul Bistriţa, str.Alexandru Odobescu nr.11, proprietate publică a judeţului 
Bistriţa-Năsăud


Consiliul Judeţean Bistriţa-Năsăud, întrunit în şedinţă ordinară, în data de 22.02.2017, în prezenţa a 27 consilieri judeţeni,
Având în vedere:
· expunerea de motive nr.IX/2071/09.02.2017 a Preşedintelui Consiliului Judeţean Bistriţa-Năsăud;
· raportul comun nr.IICa/2072/09.02.2017 al Direcţiei economice și al Direcției administrație locală din cadrul Consiliului Județean Bistrița-Năsăud; 
· prevederile art.3, alin.(3) din Legea nr.213/1998 privind bunurile proprietate publică, cu modificările şi completările ulterioare;
· prevederile art.858, art.879, alin.(2) şi alin.(5), art.880 din Legea nr.287/2009 privind Codul civil, republicată, cu modificările şi completările ulterioare;
· prevederile art.25, alin.(2) din Legea nr.7/1996 Legea cadastrului şi a publicităţii imobiliare, republicată, cu modificările și completările ulterioare;
· prevederile art.23, lit.e), art.31, art.131, alin.(1), art.132, alin.(1), art.134, art.135, alin.(1) lit.a) și alin.(3) din Anexa la Ordinul directorului general al Agenției Naționale de Cadastru și Publicitate Imobiliară nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare;
· documentația cadastrală pentru dezlipire imobil, întocmită de domnul ing. topograf Dorian-Alexandru David, înregistrată la Consiliul Județean Bistrița-Năsăud sub nr.II/1544/31.01.2017;
· referatul de admitere dezlipire imobil nr.4544/08.02.2017, emis de Oficiul de Cadastru și Publicitate Imobiliară Bistrița-Năsăud–Biroul de Cadastru și Publicitate Imobiliară Bistrița, înregistrat la Consiliul Județean Bistrița-Năsăud sub nr.II/2026/08.02.2017;
· referatul nr.IICa/2049/08.02.2017 al Direcției economice asupra propunerii de dezlipiere a unui  imobil situat în municipiul Bistrița, str. Alexandru Odobescu nr.11, proprietate publică a județului Bistrița-Năsăud;
· raportul nr. IBa/2758 din 21.02.2017 al Comisiei economice;
· raportul nr. IBa/2759 din 21.02.2017 al Comisiei de administraţie;
· raportul nr. IBa/2760 din 21.02.2017 al Comisiei de urbanism.

În temeiul prevederilor art.91, alin.(1), lit.c), art.97, art.115, alin.(1), lit.c), art.119 și art.120 din Legea nr.215/2001 privind administraţia publică locală, republicată, cu modificările şi completările ulterioare,

HOTĂRĂȘTE:

Art.1. (1) Se aprobă dezlipirea imobilului situat în municipiul Bistrița, str. Alexandru Odobescu nr.11, proprietate publică a județului Bistrița-Năsăud, înscris în Cartea funciară nr.78180 Bistrița, identificat conform documentaţiei cadastrale recepţionată de Oficiul de Cadastru și Publicitate Imobiliară Bistrița-Năsăud-Biroul de Cadastru și Publicitate Imobiliară Bistrița cu nr.4544/08.02.2017. 
(2) Prin dezlipirea imobilului indicat la alin.(1), se vor forma două corpuri de proprietate distincte, după cum urmează:
1. imobilul identificat cu Nr. cadastral 78966, teren în suprafaţă de 574 mp, având categoria de folosinţă: curţi construcţii cu parcări și accese amenajate, spații verzi, împrejmuit cu gard de beton pe latura de V și E, neîmprejmuit pe latura de N și S; Nr.cadastral 78966-C1, construcție cu destinația de construcție administrativă și social-culturală: Sediu administrativ-birouri pentru Serviciul Public Comunitar de Evidența Persoanelor, în regim de înălțime P+M, suprafață construită desfășurată=602 mp;
2. imobilul identificat cu Nr. cadastral: 78967, teren în suprafaţă de  1964 mp, având categoria de folosinţă: curți construcții cu parcări, căi de acces auto și pietonal amenajate, spații verzi, împrejmuit cu gard cu fundație de beton și profile metalice pe latura de S, cu gard de beton pe latura de V și E, neîmprejmuit pe latura de N; Nr.cadastral 78967-C1, construcție cu destinația de construcție administrativă și social-culturală: Sediul administrativ al Bibliotecii Județene George Coșbuc Bistrița-Năsăud, în regim de înălțime P+2E, suprafața construită desfășurată=1497 mp; Nr.cadastral 78967-C2, construcție cu destinația de construcție administrativă și social-culturală: Depozite de carte și săli multifuncționale, în regim de înălțime S+P+E+M, suprafața construită desfășurată=512 mp.
(3) Documentaţia cadastrală de dezlipire, întocmită de ing. topograf Dorian-Alexandru David, este prevăzută în Anexa la prezenta hotărâre și face parte integrantă din aceasta.

Art.2. Prezenta hotărâre constituie titlu necesar pentru înscrierea în cartea funciară a dezlipirii imobilului, conform art.1.

Art.3. Prezenta hotărâre a fost adoptată cu un număr de 27 voturi «pentru».

Art.4. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.

Art.5. Prezenta hotărâre se comunică de către Serviciul administraţie şi relaţii publice cu:
· Direcția economică;
· Instituţia Prefectului judeţul Bistriţa-Năsăud.


VICEPREŞEDINTE,
VASILE PUICA

